Abdullah s-a născut la 2 februarie 1882 ca cel de-al doilea fiu al emirului Meccăi, Ali Hussein. Era membru al Dinastiei Hașemite despre care se spune că s-ar trage din profetul Mahomed. Abdullah nu se împăca deloc cu ideea că Mecca (orașul unde s-a născut profetul Mahomed) era sub jug otoman. În 1916 prințul Abdullah se aliază cu britanicii și începe Revolta Arabă. În octombrie 1918 Imperiul Otoman capitulează iar o lună mai târziu Primul Război Mondial ia sfârșit iar fratele lui Abdullah, Faisal, devine rege al Siriei. Dar francezii doreau Siria deci au început un război. Sigur că Abdullah a vrut să intervină dar englezii l-au convins să nu o facă.